પૂરક માળખું અને તંત્રની જરૂરિયાત: એ નોંધવું જોઈએ કે શિક્ષક-પ્રશિક્ષણના કાર્યક્રમની પરિકલ્પના સાકાર કરવા માટે પૂરક માળખું અને તંત્ર તે બાબતને અનુરૂપ હોવા જરૂરી છે. તમામ સૈદ્ધાંતિક કોર્ષ આંતરવિદ્યાશાખાકીય અને ક્ષેત્ર -આધારિત અભ્યાસના એકમો સહિતના હોવા જોઈએ. દા:તઃ જો ‘સમકાલીન ભારતીય અભ્યાસ’ માં મુખ્ય સામાજિક વિજ્ઞાન જેવા કે સમાજશાસ્ત્ર, ઇતિહાસ, રાજ્યશાસ્ત્ર, ભૂગોળ અને અર્થશાસ્ત્રનો આધાર લેવામાં આવ્યો હોય, તો શું તે શિક્ષણના સમાજશાસ્ત્રીય . ઐતિહાસીક, રાજ્યશાસ્ત્રીય, ભૌગોલિક અને અર્થશાસ્ત્રીય સંદર્ભનો ખ્યાલ સ્પષ્ટ કરશે? આ ખ્યાલ તો જ દ્રઢ બને જો સૈદ્ધાંતિક કોર્ષમાં ક્ષેત્ર - આધારિત એકમો સામેલ હોય.